****

**Bērnu aizsardzības centrs**

Eiropas Sociālā fonda Plus līdzfinansētais projekts Nr. 4.3.6.5/1/24/I/001

“Atbalsta pasākumi bērniem ar uzvedības vai atkarību problēmām un to ģimenēm”

**Informatīvais ziņojums par projekta aktualitātēm**

**pārskata periodā no 01.09.2024. līdz 01.02.2025.**

03.02.2025.

 2024.gada oktobrī Bērnu aizsardzības centra Atbalsta pakalpojumu departamentā (turpmāk – APD) **darbu uzsāka vēl 9 bērna atbalsta speciālisti** (turpmāk - BAS) (kopumā 12), nodrošinot pārstāvniecību piecos Latvijas reģionos: Rīgā 4 BAS, Liepājā 2 BAS, Jelgavā 2 BAS, Preiļos 2 BAS un Gulbenē 2 BAS.Lai nodrošinātu iespējami veiksmīgāku BAS pakalpojuma ieviešanu, tika iekārtotas BAS darba vietas, izstrādata BAS darba organizēšanas kārtība, nodrošinātas supervīzijas, kovīzijas, iknedēļas sanāksmes, “prāta vētras” u.c. pasākumi BAS. Tāpat tika pārrunāti BAS pakalpojuma mērķi, savstarpējās sadarbības un atbalsta sniegšanas iespējas, kā arī BAS integrācija bērnu tiesību aizsardzības sistēmā ar Liepājas un Jelgavas valstspilsētas, Jelgavas, Gulbenes, Balvu un Preiļu novadu Bērnu tiesību aizsardzības Sadarbības grupu pārstāvjiem, kā arī ārpusģimenes aprūpes atbalsta centru pārstāvjiem Rīgas, Kurzemes, Zemgales, Latgales, Vidzemes reģionos.

BAS pārskata periodā uzsāka nodrošināt BAS pakalpojumu 42 ārpusģimenes aprūpē esošiem bērniem, kuriem ir uzvedības vai atkarību problēmas (kopumā 2024.gadā 38 bērniem un 2025.gada janvārī 4 bērniem). 3 bērniem no Rīgas bērnu aprūpes iestādēm pakalpojums tika izbeigts.

No 39 bērniem, kuriem tiek nodrošināts BAS pakalpojums, 27 bērni šobrīd dzīvo bērnu aprūpes iestādēs, 9 bērni dzīvo pie aizbildņiem un 3 bērni dzīvo audžuģimenēs. Sadalījumā pa reģioniem: Rīgā un Pierīgā BAS strādā ar 10 bērniem, Zemgales reģionā BAS strādā ar 7 bērniem, Latgales reģionā BAS strādā ar 6 bērniem, Vidzemes reģionā BAS strādā ar 9 bērniem, Kurzemes reģionā BAS strādā ar 7 bērniem.

BAS neatkarīgi no bērnu atrašanās vietas ir bērna uzticības persona, sniedzot tiem psihosociālu un emocionālu atbalstu, organizē un koordinē sadarbību ar bērna gadījuma risināšanā iesaistītajām institūcijām (piemēram, bāriņtiesu, sociālo dienestu, policiju, skolu, ārstniecības iestādi u.c.), veicina vajadzībām atbilstošu pakalpojumu piesaisti.

Attēls, kurā ir mīkla, persona, puzle

Apraksts ģenerēts automātiski APD speciālisti turpināja aktīvu darbu pie ***iepirkumu sagatavošanas un izsludināšanas*** (tika izsludināti 4 iepirkumi), kā arī veica jau noslēgto līgumu uzraudzību un priekšlikumu sniegšanu projekta aktivitāšu īstenošanā plānoto darbu veikšanā un nodevumu pilnveidē.

Attēls, kurā ir mīkla, persona, puzle

Apraksts ģenerēts automātiski Projekta aktivitātes **“*Atbalsta sistēmas un pakalpojumu bērniem ar uzvedības vai atkarību problēmām vai to attīstības risku un viņu ģimenēm pieejamības izvērtēšana un sabiedriskās domas izpēte*”** ietvaros APD speciālisti sniedza priekšlikumus SIA “Projektu un kvalitātes vadība” Latvijā un ārvalstīs pieejamo bērnu uzvedības vai atkarības problēmu agrīnu risku novērtēšanas sistēmu, t.sk. rīku, izpētei, Latvijā un ārvalstīs pieejamā atbalsta un pakalpojumu bērniem ar uzvedības vai atkarību problēmām izpētes organizēšanai, t.sk. mērķa grupu aptaujas instrumentu izstrādei, saziņas veidošanai ar pašvaldību iestādēm un pakalpojumu sniedzējiem. Tika saskaņoti interviju instrumentāriji sabiedriskās domas izpētes īstenošanai, kuras ietvaros tiks organizētas intervijas ar bērniem ar uzvedības vai atkarību problēmām un viņu ģimenēm, t.sk. audžuģimenēm un aizbildņiem, un pakalpojumu sniedzējiem, kas nodrošina atbalstu šiem bērniem un ģimenēm, lai noskaidrotu viedokli par bērnu un viņu ģimeņu vajadzībām, kā arī esošajiem un nepieciešamajiem pakalpojumiem un atbalstu uzvedības vai atkarību problēmu risināšanai.

Attēls, kurā ir mīkla, persona, puzle

Apraksts ģenerēts automātiski Projekta aktivitātes “***Vadlīniju izstrāde MK noteikumu 3.2. apakšpunktā minēto bērna atbalsta speciālistu funkciju īstenošanai***” ietvaros APD speciālisti sniedza priekšlikumus SIA “Projektu un kvalitātes vadība” Latvijas un ārvalstu prakses izpētē darbā ar bērniem ar uzvedības vai atkarību problēmām vai to attīstības risku, speciālistu, kas veic līdzīgu darbu kā bērnu atbalsta speciālisti, identificēšanā, iespējamo sadarbības mehānismu ar potenciālajiem sadarbības partneriem analīzē un BAS funkciju noteikšanā.

Attēls, kurā ir mīkla, persona, puzle

Apraksts ģenerēts automātiski Projekta aktivitātes **“*Tematisku atbalsta grupu īstenošana*”** ietvaros, APD speciālisti sniedza priekšlikumus Nodibinājumam “Sociālā atbalsta un izglītības fonds” par tematisko atbalsta grupu norises vietām reģionos, dalībnieku pieteikšanās kārtību un atbilstības pārbaudi, kā arī potenciālo dalībnieku informēšanas metodēm un plānotās informācijas saturu un vizuālo noformējumu.

Attēls, kurā ir mīkla, persona, puzle

Apraksts ģenerēts automātiski Projekta aktivitātes **“*Mentora pakalpojuma apraksta un mentoru kompetences pilnveides programmas izstrāde, mentoru mācību organizēšana un mentora pakalpojuma nodrošināšana MK noteikumu 3.4. apakšpunktā minētajai mērķa grupa*”** ietvaros APD speciālisti sniedza priekšlikumus nodibinājumam “Sociālā atbalsta un izglītības fonds” par mentoram atbilstošāko darbības virzienu darbā ar bērniem ar uzvedības vai atkarību problēmām vai to attīstības risku.

Attēls, kurā ir mīkla, persona, puzle

Apraksts ģenerēts automātiski Projekta aktivitātes **“*Speciālistu konsultāciju nodrošināšana*”** ietvaros APD speciālisti sniedza priekšlikumus SIA “Bērnu un pusaudžu resursu centrs” aptaujas instrumentārija izstrādei bērniem ar uzvedības vai atkarību problēmām vai to attīstības risku un viņu ģimenēm, lai noskaidrotu iespējamās speciālistu telefona konsultāciju tēmas, speciālistus, kas nodrošinās konsultācijas, iespējamo konsultāciju norises laiku un informācijas kanālus, kurus izmantot informācijas sniegšanai sabiedrībai. Tāpat tika sniegti priekšlikumi aptaujas rezultātu apkopojumam un speciālistu telefona konsultāciju norises organizēšanai. Lai nodrošinātu bērniem draudzīgāku konsultāciju formu, plānots piedāvāt konsultācijas ne tikai pa telefonu, bet arī čata formātā.

Attēls, kurā ir mīkla, persona, puzle

Apraksts ģenerēts automātiski Atkārtoti tika izsludināti 3 iepirkumi - “Atbalsta pakalpojuma apraksta izstrāde un atbalsta pakalpojuma aprobācija bērnu uzvedības vai atkarības problēmu risku atpazīšanai un mazināšanai izglītības iestādēs”, “Kompetences pilnveides programmas izstrāde un mācību organizēšana speciālistiem, kuru darbs ir saistīts ar atbalsta vai pakalpojumu nodrošināšanu bērniem vai to ģimenēm” un “Multidisciplinārā atbalsta pakalpojuma apraksta, vadlīniju un mācību programmas izstrāde un multidisciplinārā atbalsta pakalpojuma aprobācija”.

Attēls, kurā ir mīkla, persona, puzle

Apraksts ģenerēts automātiski APD organizēja divus **jauniešu līdzdalības pasākumus “Vardarbība – kādu lomu ieņemu” un “Brīvā laika pavadīšanas iespējas”**. Pasākumos piedalījās 7. –11. klašu skolēni no Latvijas reģionu vispārizglītojošajām skolām un diskutēja par 2024. gadā veikto skolēnu aptaujas par bērnu labsajūtu Latvijā rezultātiem, atbilstoši pasākumu tematam: par lietderīgām brīvā laika pavadīšanas iespējām un vardarbības jautājumiem izglītības iestādēs.

Attēls, kurā ir mīkla, persona, puzle

Apraksts ģenerēts automātiskiAPD pārstāvji:

* uzstājās ar prezentāciju “Individuāls atbalsts bērna dzīves ceļā” Labklājības ministrijas un centra organizētajā starptautiskajā konferencē “Kopā uz labākām iespējām: Inovatīvi risinājumi atbalstam bērniem ar uzvedības traucējumiem un atkarībām”, sniedzot informāciju par BAS lomu atbalsta sniegšanā bērnam, sadarbības aspektiem ar speciālistiem u.c. jautājumiem;
* regulāri sniedza viedokli Veselības minisitrijas nepilngadīgo atkarību mazināšanas pilnveidošanas ekspertu apakšgrupā, kuras mērķis ir attīstīt un vēlāk arī pilnveidot nepilngadīgo narkoloģiskās palīdzības pakalpojumu pieejamību un veikt uzlabojumus profilaktiskajiem un ambulatorajiem pakalpojumiem;
* iesaistījās Labklājības ministrijas Bērnu un ģimenes politikas departamenta projekta “Atbalsta instrumenti vardarbības ģimenē mazināšanai” organizētajā meistarklasē, kur dalījās ar pieredzi par pusaudža vajadzībām un datos balstītu pakalpojumu veidošanu un to, kā sniegt atbalstu un mazināt iespēju pusaudzim nonākt likumpārkāpumu veikšanas situācijās;
* tikās ar Bērnu klīniskās universitātes slimnīcas Bērnu un jauniešu psihiskās veselības centra pārstāvjiem, lai vienotos par kopīgu sadarbību, nodrošinot mentora pakalpojumu bērniem, kurš saņem veselības aprūpes pakalpojumus BKUS uzvedības vai atkarību problēmu radītu seku mazināšanai;
* lai nodrošinātu, ka projekta aktivitātes papildina citu Eiropas Sociālā fonda projektu aktivitātes, veidojot mērķtiecīgu un efektīvu atbalstu ģimenēm ar bērniem, organizēja regulāras tikšanās ar Labklājības ministrijas Bērnu un ģimenes lietu politikas departamenta īstenotā projekta 4.3.6.4/1/24/I/001 “Atbalsta instrumenti vardarbības ģimenē mazināšanai” speciālistiem, ar Valsts izglītības satura centra īstenotā projekta Nr. 4.2.3.1/1/24/I/001 “Skola kopienā” un Jaunatnes starptautisko programmu aģentūras īstenotā projekta Nr. 4.2.3.4/1/24/I/001 “PROTI un DARI 2.0.” pārstāvjiem;
* zināšanu pilnveides nolūkā apmeklēja Nodibinājuma “Centrs Dardedze” un Latvijas Bērnu labklājības tīkla organizēto konferenci “Spēle pēc noteikumiem: bērnu seksuālas izmantošanas riski sportā un to prevencija pašvaldībās”, Viedās administrācijas un reģionālās attīstības ministrijas organizēto konferenci “Pašvaldība 2.0. Zinoši speciālisti, efektīvi un mūsdienīgi pakalpojumi – priekšnosacījumi labākai rītdiena”, Labklājības ministrijas organizēto konferenci “Sociālo pakalpojumu kvalitāte. Pieredze un nākotnes plāni”, Latvijas Bērnu labklājības tīkla organizēto diskusiju “Bērnu balsis: ignorētas šodien, zaudētas rīt” un Rīgas plānošanas reģiona organizēto “Sadarbības forumu bērnu un jauniešu atbalstam pašvaldībās”. Tāpat piedalījās pieredzes apmaiņas mācību programmā „Bērnu tiesību un sociālais darbs ar ģimenēm Lielbritānijā”, Ziemeļubrija (*Northumbria, Newcastle*), Lielbritānijā.

***Turpmākās darbības***

Nākamajā pusgadā ir plānots:

* turpināt attīstīt un pilnveidot BAS tīklu, veicinot sadarbību ar pašvaldību Bērnu tiesību aizsardzības sadarbības grupām, valsts, pašvaldību un NVO speciālistiem, t.sk. organizēt 5 domnīcas par jauno BAS pakalpojumu Liepājā, Jelgavā, Preiļos, Gulbenē, Pierīgā, ka arī palielinot bērnu skaitu katram no BAS (kopumā 50 bērniem);
* centra mājaslapā publicēt un Latvijas Pašvaldību savienības videokonferencē informēt par 2024.gadā veikto aptauju par bērnu labsajūtu Latvijā, iepazīstinot pašvaldības ar bērnu un jauniešu viedokli par dzīvi Latvijā un īstenoto jauniešu līdzdalības pasākumu rezultātiem;
* turpināt veikt iepirkumu ietvaros noslēgto līgumu uzraudzību, t.sk. plānoto nodevumu izskatīšanu un priekšlikumu sniegšanu to pilnveidei;
* turpināt sadarboties ar Eiropas Sociāla fonda Plus īstenoto projektu pārstāvjiem pakalpojumu attīstībā;
* uzsākt speciālistu telefona konsultāciju sniegšanu, nodrošinot iespēju gan bērniem, gan viņu ģimenēm saņemt atbildes uz viņus interesējošiem jautājumiem par uzvedības vai atkarības problēmu atpazīšanu un iespējamajiem problēmu risināšanas soļiem;
* uzsākt tematisko atbalsta grupu nodrošināšanu bērniem, kuriem ir uzvedības vai atkarību problēmas vai to attīstības riski, viņu nepilngadīgajiem ģimenes locekļiem (piemēram, brāļiem un māsām) un bērnu vecākiem, audžuvecākiem vai aizbildņiem;
* uzsākt kompetences pilnveides programmas izstrādi speciālistiem, kuru darbs ir saistīts ar atbalsta vai pakalpojumu nodrošināšanu bērniem vai to ģimenēm, atbalsta pakalpojuma apraksta izstrādi bērnu uzvedības vai atkarības problēmu risku atpazīšanai un mazināšanai izglītības iestādēs, multidisciplinārā atbalsta pakalpojuma apraksta un vadlīniju izstrādi, kā arī pieredzes apmaiņas pasākumu organizēšanu 5 APD pārstājiem un 15 pašvaldību darbiniekiem, izglītojošu un informatīvu pasākumu bērniem ar uzvedības un atkarību problēmām vai to attīstības risku un viņu ģimenēm plānošanu un komunikācijas stratēģijas izstrādi sabiedrības informēšanai par uzvedības un atkarību problēmām.
* piedalītsies BKUS un Bērnu un jauniešu psihiskās veselības centra organizētajā hibrīdseminārā bērnu mentālās veselības speciālistiem;
* rīkot mācības “Par traumu un atkarību pārvarēšanu bērniem un ģimenēm (on dealing with trauma and addiction for children and families)” centra un Labklājības ministrijas darbiniekiem.